Document ID: 32003R2081

Komisijas Regula (EK) Nr. 2081/2003
(2003. gada 27. novembris)
par valstu un teritoriju nomenklatūru Kopienas ārējās statistikas un dalībvalstu savstarpējās tirdzniecības statistikas vajadzībām
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. maija Regulu (EK) Nr. 1172/95 par Kopienas un tās dalībvalstu preču tirdzniecību ar trešām valstīm [1], kurā jaunākie grozījumi izdarīti ar Regulu (EK) Nr. 374/98 [2], jo īpaši tās 9. pantu,
tā kā:
(1) Komisijas 2002. gada 4. oktobra Regulā (EK) Nr. 1779/2002 par valstu un teritoriju nomenklatūru Kopienas ārējās tirdzniecības statistikas un dalībvalstu savstarpējās statistikas vajadzībām [3] noteiktā redakcija stājas spēkā no 2003. gada 1. janvāra.
(2) Valstu un teritoriju alfabētiskās kodēšanas pamatā ir spēkā esošais ISO divburtu standarts, ciktāl tas ir saderīgs ar Kopienas tiesību aktu prasībām.
(3) Dažu kodu pārgrozījumu dēļ nepieciešams izstrādāt jaunu nomenklatūras redakciju.
(4) Tomēr ir lietderīgi noteikt pārejas posmu, lai atsevišķas dalībvalstis varētu pielāgoties izdarītajiem grozījumiem; vienkāršošanas dēļ ir svarīgi, lai šis pārejas posms beigtos, kad spēkā stājas noteikumi, ar kuriem pārskata vienotā administratīvā dokumenta noteikumus.
(5) Šajā regulā paredzētie pasākumi ir saskaņā ar Statistikas komitejas sniegto atzinumu attiecībā uz preču tirdzniecību ar trešām valstīm,
IR PIEŅĒMUSI ŠO REGULU.
1. pants
Valstu un teritoriju nomenklatūras redakcija Kopienas ārējās tirdzniecības statistikas un dalībvalstu savstarpējās tirdzniecības statistikas vajadzībām, kas ir spēkā no 2004. gada 1. janvāra, ir noteikta šīs regulas pielikumā.
2. pants
Šī regula stājas spēkā 2004. gada 1. janvārī.
Dalībvalstis tomēr var izmantot trīsciparu kodus, kas arī norādīti šīs regulas pielikumā, līdz stājas spēkā noteikumi, ar kuriem pārskata 37. un 38. pielikumu Komisijas Regulā (EEK) Nr. 2454/93 [4].
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 27. novembrī

Labels: 3
19
5